Incidentul armat de la Herța din 29 iunie 1940 a reprezentat un incident militar desfășurat în orașul Herța de pe teritoriul Județului interbelic Dorohoi, între două tancuri sovietice care depășiseră linia de demarcație impusă Regatului României prin ultimatumul din 26 iunie 1940 și o militarii români ai unei baterii a "Regimenului 16 artilerie". Ca urmare a acestui incident care a avut loc în contextul evacuării și cedării oficiale a Basarabiei, a Bucovinei de Nord și a ținutului Herța către statul sovietic, au existat mai multe victime din rândul artileriștilor români, printre care s-au aflat căpitanul comandant al bateriei de artilerie – Ioan Boroș și soldatul evreu Iancu Solomon.